### NN 80/2020 (14.7.2020.), Odluka o izmjenama i dopunama Odluke o nazivima i uvjetima za radna mjesta, poslovima koji se na njima obavljaju te koeficijentima složenosti poslova u Ustavnom sudu Republike Hrvatske

Ustavni sud Republike Hrvatske

1510

Na temelju članka 17. stavka 2. točke 1. Poslovnika Ustavnog suda Republike Hrvatske (»Narodne novine« broj 83/14. – pročišćeni tekst i 2/15.), a u vezi s člankom 2. stavkom 3. Ustavnog zakona o Ustavnom sudu Republike Hrvatske (»Narodne novine« broj 99/99., 29/02. i 49/02. – pročišćeni tekst), dana 13. srpnja 2020. godine, donosim

ODLUKU

O IZMJENAMA I DOPUNAMA ODLUKE O NAZIVIMA I UVJETIMA ZA RADNA MJESTA, POSLOVIMA KOJI SE NA NJIMA OBAVLJAJU TE KOEFICIJENTIMA SLOŽENOSTI POSLOVA U USTAVNOM SUDU REPUBLIKE HRVATSKE

I.

U Odluci o nazivima i uvjetima za radna mjesta, poslovima koji se na njima obavljaju te koeficijentima složenosti poslova u Ustavnom sudu Republike Hrvatske (»Narodne novine« broj 102/14., 117/14., 18/16., 81/16., 117/17., 18/18. i 8/19.) u Prilogu 1. »Nazivi radnih mjesta u Ustavnom sudu, potrebni stručni uvjeti za raspored na radna mjesta, broj potrebnih savjetnika i drugih službenika i namještenika te koeficijenti složenosti poslova«, u rednom broju A.3., stupcu »Opći i posebni stručni uvjeti«, tekst: »ili 1) srednja stručna sprema, 2) najmanje deset godina radnog iskustva na odgovarajućim poslovima, 3) osposobljenost za rad na računalu, 4) osposobljenost za poslovnu korespondenciju.« briše se, a u stupcu »koeficijent složenosti« broj: »1,657« zamjenjuje se brojem: »1,911«.

U rednom broju B.a.4.2. tekst u stupcu »Opći i posebni stručni uvjeti«, mijenja se i glasi: »1) kao i B.a.1.3., 2) visok stupanj poznavanja prakse Europskog suda za ljudska prava i Europskog suda pravde te rada Venecijanske komisije.«.

Red pod rednim brojem B.b.4.2. briše se.

Red pod rednim brojem B.b.4.3., mijenja se i glasi:

|  |  |  |  |  |
| --- | --- | --- | --- | --- |
| »B.b.4.3. | namještenik za tehničke poslove, poslove nabave i poslove zaštite od požara | 1) srednja stručna sprema tehničke ili druge odgovarajuće struke,  2) najmanje jedna godina radnog iskustva na odgovarajućim poslovima,  3) položen stručni ispit za obavljanje poslova zaštite od požara,  ili  1) KV tehničke ili druge odgovarajuće struke,  2) najmanje dvije godine radnog iskustva na odgovarajućim poslovima,  3) položen stručni ispit za obavljanje poslova zaštite od požara. | 2 | 1,392« |

II.

U Prilogu 2. »Nazivi radnih mjesta u Ustavnom sudu s opisom poslova i zadaća«, red pod rednim brojem B.b.4.2. briše se.

Red pod rednim brojem B.b.4.3., mijenja se i glasi:

|  |  |  |
| --- | --- | --- |
| »B.b.4.3. | namještenik za tehničke poslove, poslove nabave i poslove zaštite od požara | Nabava potrošnog materijala, sitnog inventara i kapitalne imovine; praćenje propisa vezano za nabavu roba i usluga te prikupljanje ponuda; priprema podataka za godišnji plan nabave; zaprimanje, skladištenje te izdavanje nabavljenog materijala; vođenje propisane dokumentacije (narudžbenice, dostavnice, zadužnice) te evidencije materijala i imovine; neposredno obavljanje stručno-tehničkih, pomoćno-tehničkih i uslužnih poslova; održavanje instalacija, opreme, postrojenja, objekata, okoliša i zelenih površina; tehnički nadzor nad materijalnom imovinom; obavljanje poslova zaštite od požara; sudjelovanje u provedbi programa koji imaju za cilj povećanje energetske efikasnosti u zgradama; drugi poslovi po nalogu pomoćnika glavnog tajnika za upravljanje imovinom.« |

III.

Ova odluka stupa na snagu osmoga dana od dana objave u »Narodnim novinama«.

Broj: SuT-A-10/2020

Zagreb, 13. srpnja 2020.

Predsjednik
 dr. sc. Miroslav Šeparović, v. r.